b'\n_START_ARTICLE_\nDorothea af Slesvig-Holsten-S\xc3\xb8nderborg-Beck\n_START_SECTION_\nBiografi\n_START_PARAGRAPH_\nDorothea blev f\xc3\xb8dt den 24. november 1685 i Augustenborg p\xc3\xa5 Als som \xc3\xa6ldste af de 13 b\xc3\xb8rn, der blev f\xc3\xb8dt i \xc3\xa6gteskabet mellem hertug Frederik Ludvig af Slesvig-Holsten-S\xc3\xb8nderborg-Beck og Louise Charlotte af Slesvig-Holsten-S\xc3\xb8nderborg-Augustenborg. _NEWLINE_Sophie Charlotte blev gift den 17. april 1709 i Reinfeld med Georg Frederik Karl af Brandenburg-Bayreuth (1688\xe2\x80\x931735), senere markgreve af Brandenburg-Bayreuth. De fik fem b\xc3\xb8rn, to s\xc3\xb8nner og tre d\xc3\xb8tre._NEWLINE_\xc3\x86gteskabet var ulykkeligt, og i 1716 blev Dorothea d\xc3\xb8mt for utroskab og f\xc3\xa6ngslet i N\xc3\xbcrnberg. Otte \xc3\xa5r senere, i 1724, blev \xc3\xa6gteskabet officielt opl\xc3\xb8st, men Dorothea forblev f\xc3\xa6ngslet. I 1726 blev hendes tidligere mand markgreve af Brandenburg-Bayreuth. Da han d\xc3\xb8de i 1735 blev hun l\xc3\xb8sladt._NEWLINE_Officielt erkl\xc3\xa6ret d\xc3\xb8d rejste hun til Sverige, hvor hun levede under navnet Dorothea von Zeidewitz, f\xc3\xb8rst som g\xc3\xa6st hos landsh\xc3\xb8vding von Brehmen, derefter hos hans enke udenfor Kalmar og til sidst hos familien Lewenhaupt p\xc3\xa5 St\xc3\xa4vl\xc3\xb6 Slot, hvor hun d\xc3\xb8de 66 \xc3\xa5r gammel den 25. december 1761. Hun havde da overlevet alle sine b\xc3\xb8rn, undtagen markgreve Frederik af Brandenburg-Bayreuth, som d\xc3\xb8de to \xc3\xa5r senere i 1763.'